દસ રાજ્યોની પેટાચૂંટણીઓનાં પરિણામ આવ્યાં પછી આ પ્રશ્નની ચર્ચા શરૂ થઈ છે. લોકસભાની ચૂંટણીમાં નરેન્દ્ર મોદીની સરકાર ફરીથી આવશે કે શંભુમેળો – ખીચડી સરકાર આવશે? આ બાબતે સંભવિત આંકડાઓની ગણતરી થઈ રહી છે. કર્ણાટકમાં કોંગ્રેસ અને જનતા દળ (સેક્યુલર)ની સરકાર આવ્યા પછી પેટાચૂંટણીઓમાં ભાજપ સામે એક સંયુક્ત ઉમેદવારની જીત થઈ – વિશેષ કરીને ઉત્તર પ્રદેશના કૈરાનાની લોકસભા બેઠકમાં ભાજપના ઉમેદવારને હરાવી શક્યા તે પછી ભાજપ સામે વિપક્ષોનું ‘ભવ્ય જોડાણ’ કરવાની શક્યતા ગંભીર બની છે.